stanford-oval/wikipedia huggingface dataset:
Lyhundran kihlakunta

Lyhundran kihlakunnan sijainti Tukholman läänin kartalla.
Lyhundran kihlakunta (ruots. Lyhundra härad) oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 281,48 neliökilometriä ja asukasluku 3 877 henkeä. Kihlakuntaan kuuluneet kunnat olivat Söderby-Karl, Estuna, Lohärad, Malsta ja Husby-Lyhundra.
Kihlakunnan tuolloiset kunnat kuuluvat nykyään Norrtäljen kuntaan.
Liikelentokone

Cessna Citation X, nopein ja korkeimmalle lentävä siviilikone.
Liikelentokone on tyypillisesti alle 20-paikkainen ja kaksimoottorinen lentokone, jota käytetään liikemiesten, poliitikkojen ynnä muiden lentomatkustamiseen.
Taustaa

Ilmailu sai osin alkunsa tällaiseen tehtävään tarkoitetuista lentokoneista, toisin ensimmäiset 20–25 vuotta lentämisen vaarallisuus rajoitti kysyntää rajusti. Reittilentojen hinnat olivat Yhdysvalloissa 1950-luvulle asti ja Länsi-Euroopassa 1960-luvun alkuun asti niin korkeat, että matkustajisto koostui lähinnä siitä ihmisryhmästä, jolla on varaa tai valtaa käyttää liikelentokoneita 2000-luvun alussa.
Liikelentokoneiden konetyypeistä keksittiin 1960-luvun lopulla sana suihkuseurapiiri, eli ihmiset, jotka lensivät Välimeren rannoille ja saarille omilla pienellä suihkumoottorein varustetulla lentokoneella. Kymppikerholla alettiin tarkoittaa seksin harrastamista lentokoneissa. Tätä julkkisilmailuperinnettä ovat sittemmin jatkaneet esimerkiksi Harrison Ford ja John Travolta, jotka lentävät omilla liikelentokoneilla. Niki Lauda perusti lentoyhtiönsä Lauda Airin alun perin liikelentokoneiden varaan.
2000-luvulla kysyntä huipussaan

Liikelentokoneiden kysyntä on vuosina 2006 ja 2007 ollut kaikkien aikojen huipussa. Tähän on perusteena yritysten kasvaneet katteet, niiden johtajien korkeat palkat ja reittilennoille siirtymisen hitaus, jota turvatarkastukset ovat edelleen hidastaneet. Liikelentokoneet operoivat suurkaupunkien sivukentiltä ja niissä matkustajat voivat siirtyä koneeseen likimain suoraan autosta. Liikelentokoneiden lentonopeus voi olla alempi kuin reittilentokoneiden, mutta lentokorkeus on suurempi – alle 1 000–2 000 kilometrin matkan kaupungista toiseen lentäminen voi toteutua nopeammin kuin reittilentokoneella. Sään vaikutukset voivat olla rajumpia kuin reittilentokoneissa. Matkustusmukavuus on tietysti liikelentokoneessa tyypillisesti parempi kuin reittilentokoneiden ensimmäisessä luokassa. Mm. Airbus ja Boeing tarjoavat liikennekonemalleistaan liikelentoversioita, joissa yhdistyvät likenne- ja liikelentokoneiden parhaat puolet.
Liikelentokoneita

Suihkukoneita, käytössä:
Airbus A319CJ
Boeing Business Jet
Cessna Citation lukuisina eri versioina
Dassault Falcon-sarjan koneet
Gulfstream
Bombardier-konserniin kuuluvat Learjet-sarjan koneet
Global Express
Suihkukoneita, suunnitteilla:
Suhoi suunnitteli 2000-luvun alussa ylisoonista liikelentokonetta italialaisen Alenian kanssa
VLJ eli Very Light Jets, pienet suihkoneet, ovat suunnitteilla:
Adam A700
Cessna Mustang
Embraer Phenom 100
Honda HA-420 HondaJet
Spectrum Independence
Personal Jets eli pienkoneet, joissa suihkumoottori, ovat 2000-luvun alun kehityskohde:
Cirrus the-jet
Diamond D-Jet – pyritty suunnittelemaan miljoonan dollarin hintaan. Koska valmistus on Itävallassa ja myynti Yhdysvalloissa, euro-dollari-vaihtosuhde ilmeisesti pilaa tämän koneen tulevaisuuden.
Eclipse Concept Jet
Epic Victory
Piper Jet
Potkuriturbiinikoneita:
King Air C90
Pilatus PC12NG (yksimoottorinen)
Mäntämoottorikoneita:
Cessna
Piper Chieftain
Muita:
Toisinaan liikelentokoneiksi on kutsuttu vanhoja tai toisinaan uusia matkustajalentokoneita, jotka ovat siirtyneet yrityksen tai yksityishenkilön omistukseen ja tulleet hulppeasti sisustetuiksi. Tällaisia koneita ovat esimerkiksi DC-3 Yhdysvalloissa ja Jakovlev Jak-40 Venäjällä. 2000-luvulla ainakin yksi Airbus A380 on ostettu henkilökohtaiseksi kuljetusvälineeksi. Sinänsä nämä kuljettavat ihmisiä, jotka ovat liike-elämässä, mutta lentokoneita ei itsessään ole suunniteltu tätä liikennemuotoa varten.
Aiheesta muualla

Kuvia tai muita tiedostoja aiheesta Liikelentokone Wikimedia Commonsissa
Raytheon Hawker 800XP
Liiansaari

Liiansaari
| --- | --- |
Sijainti:  Mikkeli (Ristiina) Etelä-Savo Suomi
Vesialue:  Saimaa: Yövesi
Korkein kohta:  125 m mpy. 
Pinta-ala:  11 km²  
| --- | --- |
Asukasluku:  10–20
Asutuskeskukset:  Liiansaari (kylä)
muokkaa - muokkaa wikitekstiä - muokkaa Wikidataa
Liiansaari on saari varsinaisella Saimaalla Yöveden järvenosassa Mikkelin Ristiinassa Etelä-Savossa.
Aiheesta muualla

Ristiinan historiaa (Arkistoitu – Internet Archive), Mikkelin kirjasto
Lincoln Burrows

| Lincoln Burrows |
| --- | --- |

Näyttelijä(t):  Dominic Purcell Max Kirsch (nuorena) Hunter Jablonski (nuorena)
Kesto:  2005–2017
Ensi- esiintyminen:  Kausi 1: ”Pakosuunnitelma”
Viimeinen esiintyminen:  Kausi 5: ”Silmiin kätketty”
Henkilötiedot
Koko nimi:  Lincoln ”Linc” Burrows
Sukupuoli:  mies
Suhteet
Vanhemmat:  Aldo Burrows Christina Rose Scofield (adoptiovanhemmat)
Sisarukset:  Michael Scofield (adoptioveli)
Lapset:  Lincoln Burrows Jr.
Sisarusten lapset:  Michael Scofield Jr.
Tutut:  Sara Tancredi
Infobox OKVirheellinen NIMI-arvo: 
Lincoln Burrows on Dominic Purcellin esittämä kuvitteellinen hahmo televisiosarjassa Pako.
Taustaa

Lincoln on Michael Scofieldin isoveli. Veljesten äidin kuoltua Lincolnista tuli Michaelin huoltaja. Lincoln potkittiin ulos Morgan Parkin lukiosta Toledossa, Ohiossa. Hän muutti Chicagoon ja alkoi rikolliseksi. Hänen aikaisemmat rikoksensa, kuten varkaudet, omaisuuden hajottaminen ja huumeiden hallussapito tekivät hänestä varapresidentin veljen murhaajan valamiehistön silmissä. Lincolnilla on lapsi Lisa Rixin kanssa. Poika Lincoln Burrows Jr. on nimetty Lincolnin mukaan. L.J:tä näyttelee sarjassa Marshall Allman.
Lincoln lainasi hänelle 18-vuotiaalle Michaelille 90 000 dollaria, jotta tämä voisi maksaa yliopistomaksunsa. Lincoln kertoi rahojen olevan hänen puolikkaansa heidän äitinsä vakuutuksesta. Todellisuudessa Lincoln lainasi rahat ja joutui niiden takia hankaluuksiin, mikä lopulta johti hänen lavastamiseensa syylliseksi.
Tarina sarjassa

Lincoln tuomitaan kuolemaan varapresidentin veljen murhasta. Michael yrittää pelastaa hänet kuolemantuomiolta. Kuten Michael, Lincoln on esiintynyt jokaisessa Paon jaksossa. Toisella tuotantokaudella Lincoln ja Michael yrittävät paeta maasta, mutta agentti Alexander Mahone vaikeuttaa matkaa. Lincoln jää kaksi kertaa kiinni, mutta pääsee pakenemaan avustuksella. Kun Lincoln vapautetaan syytteistä, hän alkaa auttaa veljeänsä pois Sona-vankilasta. Neljännellä tuotantokaudella Lincoln yrittää tuhota ”Yhtiön” muiden kanssa. Kauden lopussa paljastuu, ettei Lincoln olekaan Michaelin biologinen veli. Viidennellä kaudella Lincolnin kokoama ryhmä alkaa toteuttaa pakosuunnitelmaa Michaelin pelastamiseksi jemeniläisestä vankilasta.
Aiheesta muualla

Lincoln Burrows Prison Break Wikissä (englanniksi)
Louis Philippe Robert d’Orléans

Orléansin herttua Louis Philippe Robert.
Louis Philippe Robert, Orléansin herttua (6. helmikuuta 1869 Twickenham, Middlesex, Iso-Britannia – 28. maaliskuuta 1926 Palermo, Sisilia) oli ranskalaisen Orléans-suvun päämies ja useimpien ranskalaisten rojalistien tunnustama Ranskan kruununtavoittelija vuodesta 1894 kuolemaansa asti.
Louis Philippe Robertin vanhemmat olivat Pariisin kreivi Philippe d’Orléans ja herttuatar Maria Isabel d’Orléans-Montpensier, jotka olivat toistensa serkkuja. Hän oli heidän vanhin poikansa. Hänen äidinisänsä oli Montpensier’n herttua Antoine d’Orléans, ja Ranskaa hallinnut kuningas Ludvig Filip I oli hänen isoisoisänsä. Louis Philippe Robertin sisko Amélie oli Portugalin kuninkaan Kaarle I:n puoliso.
Orléansin herttua karkotettiin isänsä mukana Ranskasta vuonna 1886, koska häntä pidettiin uhkana kolmannelle tasavallalle. Hän palasi luvattomasti vuonna 1890 ja joutui vangituksi. Hän sai vankeustuomion, mutta hänet vapautettiin muutaman kuukauden jälkeen ja saatettiin pois maasta. Sen jälkeen Orléansin herttua matkusteli eri puolilla Eurooppaa ja Lähi-itää. Hänen isänsä kuoltua syyskuussa 1894 pääosa Ranskan rojalisteista tunnusti hänet lailliseksi kruununtavoittelijaksi. Hän oli vuodesta 1896 naimisissa Itävalta-Unkarin arkkiherttuatar Maria Dorothea Amalian kanssa, mutta avioliitto oli lapseton.
Orléansin herttua teki matkoja pohjoiselle napa-alueelle vuosina 1905, 1907 ja 1919 sekä matkusti Brittiläisessä Itä-Afrikassa vuosina 1922–1923. Hän lähetti Ranskaan keräämiään eläintieteellisiä näytteitä. Ensimmäisen maailmansodan aikana hän anoi lupaa palvella Ranskan tai muiden ympärysvaltojen armeijassa, mutta pyyntö evättiin. Koska hänellä ei ollut lapsia, suvun päämiehen asema siirtyi hänen kuoltuaan hänen serkulleen Guisen herttua Jean d’Orléansille.
Aiheesta muualla

Kuvia tai muita tiedostoja aiheesta Louis Philippe Robert d’Orléans Wikimedia Commonsissa
Lisbeth Movin

Lisbeth Movin (25. elokuuta 1917 – 7. marraskuuta 2011) oli tanskalainen näyttelijä ja elokuvaohjaaja.
Hänen puolisonsa oli ohjaaja Lau Lauritzen.
Filmografia (valikoima)

Den Røde kappe, (Punainen viitta) 1967 näyttelijä
Min kone fra Paris 1961 ohjaus
Hejrenæs (Varastettu onni) 1953 näyttelijä
Støt står den danske sømand 1948 näyttelijä
Vredens dag (Vihan päivä) 1943 näyttelijä (Anne Pedersdotter, hänen vaimonsa)
Aiheesta muualla

Skuespilleren Lisbeth Movin er død  8.11.2011. DR. Viitattu 5.12.2011. (tanskaksi)
Lisbeth Movin Internet Movie Databasessa. (englanniksi)
Lisbeth Movin Elonetissä.
Louis Plaidy

Louis Plaidy
Louis Plaidy (1810–1874) oli saksalainen pianopedagogi. Hän oli aikanaan yksi Leipzigin konservatorion johtavista professoreista. Hän liittyi konservatorion palvelukseen Felix Mendelssohnin kutsusta vuonna 1843 ja työskenteli siellä yli 20 vuoden ajan.
Plaidy julkaisi vuonna 1870 Breitkopf & Härtel -kustantamolla pianoharjoitusten kirjan Technische Studien für d. Pianofortespiel. Teos sisältää yli neljäsataa harjoituskappaletta.
Plaidyn johdolla opiskelivat muiden muassa Leoš Janáček, Arthur Sullivan, Hans von Bülow, Andreas Hallén ja Julius Röntgen. Myös Edvard Grieg sai Plaidylta opetusta, mutta tämä pohjasi opetuksensa klassismin aikakauteen, kun puolestaan Grieg tunsi voimakasta mielenkiintoa romanttisten säveltäjien kuten Robert Schumannin, Frédéric Chopinin ja Richard Wagnerin teoksia kohtaan.
Aiheesta muualla

IMSLP: nuotteja
Liikenne-, televiestintä- ja energianeuvosto

Liikenne-, televiestintä- ja energianeuvosto (lyh. TTE) on Euroopan unionin neuvoston muodostama kokoonpano, joka vastaa EU:n politiikasta ja lainsäädännöstä liikenne-, televiestintä- ja energia-aloilla. Tavoitteena on luoda nykyaikaiset, kilpailukykyiset ja tehokkaat markkinat ja infrastruktuurit sekä kattavat Euroopan laajuiset verkot näillä kriittisillä aloilla.
Toiminta

TTE-neuvosto kokoontuu seuraavasti:
Liikenneministerit: Neljä kertaa vuodessa
Energiaministerit: Kolme tai neljä kertaa vuodessa
Televiestintäministerit: Kahdesti vuodessa
TTE-neuvosto koostuu EU-maiden liikenne-, energia- ja televiestintäministereistä, joiden kokoonpano vaihtelee käsiteltävän aihealueen mukaan. Istuntoihin osallistuvat myös näistä asioista vastaavat EU-komissaarit.
Politiikka > Liikennepolitiikka

TTE-neuvosto hyväksyy yhteiseen liikennepolitiikkaan liittyvää lainsäädäntöä yhdessä Euroopan parlamentin kanssa. Keskeisiä tavoitteita ovat kestävien liikennejärjestelmien toteuttaminen sekä matkustajien oikeuksien ja liikenneturvallisuuden parantaminen.
Politiikka > Energiapolitiikka

Energia-asioiden osalta TTE-neuvosto keskittyy lainsäädäntöön, joka koskee energiamarkkinoiden toimintaa, energian toimitusvarmuutta, energiatehokkuutta, uusiutuvien energialähteiden käyttöä ja energiaverkkojen yhteenliittämistä.
Politiikka > Televiestintäpolitiikka

Televiestinnän alalla TTE-neuvosto työskentelee lainsäädännön ja suuntaviivojen parissa, jotka edistävät tietoliikenneverkkojen kehittämistä ja yhteentoimivuutta. EU:n politiikka tähtää televiestintämarkkinoiden kilpailun, kyberturvallisuuden ja innovoinnin parantamiseen.
Luokses palaan taas

| Luokses palaan taas Pepe Willberg |
| --- | --- | --- |

Kokoelmalevyn tiedot
 Äänitetty : 2006
 Julkaistu: syyskuu 2006
 Tyylilaji: Iskelmä/pop
 Levy-yhtiö: ViiVu
Listasijoitukset
  Suomi: Ei sijoitusta.
Pepe Willbergin muut julkaisut
| Lauluja rakkaudesta 2006 | Luokses palaan taas 2006 | Kaukaa kaipaan 2008 |
Luokses palaan taas on suomalaisen laulaja Pepe Willbergin 40-vuotista musiikkiuraa juhlistava kokoelma-albumi. Se julkaistiin syyskuussa 2006. Kaikki kokoelman 30 kappaletta ovat Willbergin vanhoja hittejä uudelleen levytettyinä.
Kappaleet

| --- | --- |
 CD 1 Luokses palaan taas  Julie-Anne  Rööperiin  Sotilaat, kansat, maat  Taivas itkee sadoin pisaroin  Sinä ja minä  Satamaan  Yksin oon tietenkin  Olet mulle maailmain  Rasvis mä oon  Kapteeni Koukku  Lentoon  Jos sä lähdet pois  Mennyt kesä  Saat miehen kyyneliin :  CD 2 Alusta mä kaiken alkaisin  Aamu  Elämältä kaiken sain  Hermes  Merimies  Vieraat  Taivas vain tietää  Elää  Taivas kirkastuu  Ovi elämään  Jää mun sateenvarjon alle  Pieni kansan laulu  Myrskyluodon Maija  Romanssi  Pilvi taivaan peittää
Louis Prima

| Louis Prima |
| --- | --- |
 Prima vuonna 1947
Henkilötiedot
Syntynyt: 7. joulukuuta 1910
Kuollut: 24. elokuuta 1978 (67 vuotta)
Ammatti:  laulaja, viihdyttäjä, näyttelijä, trumpetinsoittaja
Muusikko
Aktiivisena:  1929–1975
Tyylilajit:  jazz, swing, pop, blues, big band
Soittimet:  trumpetti 
Levy-yhtiöt:  Capitol Records ja Dot Records 
Aiheesta muualla
Kotisivut
  [ Muokkaa Wikidatassa ] [ ohje ]  
Louis Prima (7. joulukuuta 1910 New Orleans, Louisiana, Yhdysvallat – 24. elokuuta 1978 New Orleans, Louisiana, Yhdysvallat) oli amerikanitalialainen viihdyttäjä, laulaja, näyttelijä ja trumpetinsoittaja.
Prima edusti aikansa musiikkitrendejä. Hän perusti oman jazzyhtyeen nimeltään Louis Prima’s New Orleans Gang 1920-luvulla. 1930-luvulla hän julkaisi suureksi hitiksi nousseen kappaleen ”Sing Sing Sing” ja esiintyi useissa Hollywood-elokuvissa, kuten Rhythm on the Range ja Rose of Washington Square. Sittemmin hän oli myös muissa yhtyeissä.
Priman muita suuria hittejä ovat muiden muassa ”Just a Gigolo / I Ain’t Got Nobody”, ”Buona Sera” ja ”When You’re Smiling”. Hän teki myös muistettavan työn Walt Disneyn elokuvassa Viidakkokirja, jossa hän toimi äänenä orankikuningas Louielle sekä esitti kappaleen ”I Wanna Be Like You”.
Prima kuoli keuhkokuumeeseen 67-vuotiaana vuonna 1978.
Louis Priman albumi The Wildest! (1956) valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die.
Aiheesta muualla

Kuvia tai muita tiedostoja aiheesta Louis Prima Wikimedia Commonsissa
Louis Priman viralliset kotisivut (englanniksi)
Louis Prima Internet Movie Databasessa. (englanniksi)
Mantelirisakas

| Mantelirisakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Inocybaceae
Suku::  Risakkaat Inocybe
Laji::  muricellata
Kaksiosainen nimi
 Inocybe muricellata  Bres. 
Infobox OKVirheellinen NIMI-arvo: 
Mantelirisakas (Inocybe hirtella) on kovera tai laakea nahanruskea risakaslaji. Sen tunnistaa risaisesta lakista. Sienen heltat ovat valkoiset ja muuttuvat sienen vanhetessa kellanvärisiksi. Jalka on valkoinen tai ihonsävyinen. Sieni kasvaa lehtimetsissä kalkkialueilla. Se on Suomessa melkoisen harvinainen.
Luettelo merialueista

IHO:n määrittelemät merialueet
Luettelo merialueista käsittää maapallon merialueet. Kansainvälinen merikartoitusjärjestö International Hydrographic Organization, IHO, määrittelee, että merialueita on 66.
Itämeri
Pohjanlahti
Riianlahti
Suomenlahti
Kattegat
Skagerrak
Pohjanmeri
Grönlanninmeri
Norjanmeri
Barentsinmeri
Vienanmeri
Karanmeri
Laptevinmeri
Itä-Siperian meri
Tšuktšimeri
Beaufortinmeri
Luoteisväylä 
 14 A. Baffininlahti
Davisinsalmi 
 15 A. Labradorinmeri
Hudsoninlahti 
 16 A. Hudsoninsalmi
Pohjoinen jäämeri 
 17 A. Lincolninmeri
Skotlannin länsirannikon sisämeret
Irlanninmeri ja Pyhän Yrjön kanaali
Bristolin kanaali
Englannin kanaali 
21 A. Kelttimeri
Biskajanlahti
Pohjoinen Atlantin valtameri
Saint Lawrencen lahti
Fundynlahti
Meksikonlahti
Karibianmeri
Välimeri jakautuu 28 A. läntiseen altaaseen 28 B. itäiseen altaaseen
Gibraltarinsalmi
Alboráninmeri
Baleaarienmeri
Ligurianmeri
Tyrrhenanmeri
Joonianmeri
Adrianmeri
Egeanmeri
Marmaranmeri
Mustameri
Asovanmeri
Eteläinen Atlantin valtameri
Río de la Plata
Guineanlahti
Suezinlahti
Akabanlahti
Punainenmeri
Adeninlahti
Arabianmeri
Omaninlahti
Persianlahti
Lakkadiivienmeri
Bengalinlahti
Andamaanienmeri
Intian valtameri 
 45 A. Mosambikin kanaali
Malakansalmi ja Singaporensalmi
Siaminlahti
Itä-Intian saaristo
Sulunmeri
Celebesinmeri
Molukkienmeri
Tomininlahti
Halmaheranmeri
Seraminmeri
Bandanmeri
Arafuranmeri
Timorinmeri
Floresinmeri
Boninlahti
Balinmeri
Makassarinsalmi
Jaavanmeri
Sawunmeri
Etelä-Kiinan meri
Itä-Kiinan meri
Keltainenmeri
Japaninmeri
Seton sisämeri
Ohotanmeri
Beringinmeri
Filippiinienmeri
Pohjoinen Tyynimeri
Alaskanlahti
Kaakkois-Alaskan ja Brittiläisen Kolumbian rannikkovedet
Kalifornianlahti
Eteläinen Tyynimeri
Iso Australian mutka 
 62 A. Bassinsalmi
Tasmaninmeri
Korallimeri
Salomonmeri
Bismarckinmeri
Järviä, joita kutsutaan meriksi

Kaspianmeri
Kuollutmeri
Ludi magister

Ludi magister oli opettaja roomalaisessa koulussa, luduksessa. Magisterit olivat usein kreikkalaisia tai muita koulutettuja orjia. Ludi magister oli roomalaisen ensimmäisen asteen koulutuksen opettaja, ja virkanimike vastaa nykyajan peruskoulun opettajaa. Yhdessä luokassa oli noin 30 oppilasta. Oppilaat menivät ludi magisterin luo eri ikäisinä ja lopettivat 11-vuotiaina. Oppitunnit pidettiin ludi magisterin vuokraamassa huoneessa tai ulkona.
Ludi magisterin tehtävä koulutuksessa

Ludi magisterin opettamat aiheet olivat pääasiassa lukemista ja kirjoittamista sekä aritmetiikan ja numeroiden perusosaamista. Opettajat saattoivat antaa ruumiillista kuritusta, jos oppilaat olivat myöhässä tai tottelemattomia, ja oppilaita saatettiin jopa ruoskia.
Monet roomalaiset pojat osallistuivat tähän ensimmäisen asteen koulutukseen; koulutuksesta oli keskitasoinen maksu, ja opittavat taidot, kuten lukeminen ja kirjoittaminen, olivat hyvin tärkeitä. Kuitenkin vain hyvin varakkaat perheet lähettivät tyttärensä kouluun, ja useimmat opettivat tyttäriään itse, tai perheen koulua käyvä poika opetti heitä. Tytölle kodin taidot, kuten kankaanteko ja ruoanlaitto olivat tärkeämpiä. Lapsi saatettiin usein lähettää kouluun orjan, paidagogoksen, kanssa. Paidagogos kantoi lapsen tarvikkeita ja varmisti että he pääsivät perille turvallisesti.
Tällä koulutustasolla tarvikkeisiin lukeutuivat vahalevyt (tabula), joihin voitiin kirjoittaa teräväpäisellä tikulla (stili), jonka toinen pää oli tasainen "kumittamista" varten. Kumittaminen tapahtui hieromalla vahaa takaisin niin, että siihen voitiin kirjoittaa jälleen. Myös papyrusrullia ja sulkakyniä mustalla ja punaisella musteella saatettiin käyttää lähestulkoon juuri kuten paperia ja kynääkin. Muste valmistettiin noesta ja pihkasta, ja sitä laimennettiin lisäämällä seokseen vettä. Musteet olivat hyvin kestäviä, ja joidenkin kalliiden musteiden tiedetään selvinneen vuosia hautautuneena.
Muut koulutusasteet Roomassa

Roomalaisen koulutuksen toinen aste oli opiskelua grammaticuksen alaisuudessa. Kolmas ja viimeinen aste, johon ainoastaan nuoret, varakkaat miehet osallistuivat, tapahtui reetorin alaisuudessa. Reetori oli lähes aina kreikkalainen ja opetti julkisen puhumisen taitoa. Antiikin roomalaisilla ei ollut yliopistoja, mutta heillä oli lisäkoulutusta, joihin vain varakkaimmilla perheillä oli varaa osallistua.
Varakkailla roomalaisilla oli tapana tavoitella korkaeampaa koulutusta, ja heidän peruskouluvuotensa kuluivat grammaticuksen ja myöhemmin reetorin alaisuudessa. Toisaalta oppilaat, jotka tulivat alemmista yhteiskuntaluokista opiskelivat ludi magisterin alaisuudessa, mikä viittaa siihen että tämä saattoi opettaa myös jonkinnäköisessä kauppakoulussa. Ludi magisterin työpaikkaa kuvattiin pieneksi, alhaiseksi, metelikkääksi ja tutuksi osaksi roomalaista elämää. Ludi magisterin koulu kilpaili muiden koulujen kanssa, joten tämän tavoitteenaan oli saada suurelle määrälle hänen oppilaitaan mestarinsa hyväksyntä.
Luettelo Suomen muurahaislajeista

Tämä on luettelo Suomessa tavattavista muurahaisista.
Formicoidea
Formicidae – muurahaiset
Dolichoderinae
Linepithema
Linepithema humile – argentiinanmuurahainen
Ponerinae – lymymuurahaiset
Ponerini
Hypoponera
Hypoponera punctatissima – lymymuurahainen
Formicinae – suomumuurahaiset
Camponotini
Camponotus – hevosmuurahaiset
Camponotus herculeanus – metsähevosmuurahainen eli aitohevosmuurahainen eli rautamuurahainen
Camponotus ligniperda – punahevosmuurahainen
Camponotus piceus – kiiltomuurahainen
Camponotus vagus – härkähevosmuurahainen eli mustahevosmuurahainen
Formicini
Formica
Formica aquilonia – tupsukekomuurahainen
Formica cinerea – samettimuurahainen
Formica cunicularia
Formica exsecta – loviniskamuurahainen eli karvalovimuurahainen
Formica fusca – mustamuurahainen
Formica gagatoides – Lapin kiiltomuurahainen
Formica lugubris
Formica polyctena – kaljukekomuurahainen
Formica pratensis – niittymuurahainen
Formica pressilabris
Formica rufa – punakekomuurahainen eli punamuurahainen
Formica rufibarbis – punapartamuurahainen
Formica sanguinea – verimuurahainen
Formica suecica – ruotsinmuurahainen
Formica truncorum – kantomuurahainen
Formica uralensis – uralinmuurahainen
Lasiini
Paratrechina
Paratrechina vividula
Lasius – mauriaiset
Lasius flavus – keltiäinen
Lasius fuliginosus – paperimuurahainen
Lasius meridionalis – etelänkeltiäinen eli hietamauriainen
Lasius mixtus – tuoksukeltiäinen
Lasius niger – pihamauriainen eli mauriainen eli sokerimuurahainen
Lasius umbratus – pikkukeltiäiset
Myrmicinae – pistinmuurahaiset
Formicoxenini
Formicoxenus
Formicoxenus nitidulus – norkomuurahainen
Harpagoxenus
Harpagoxenus sublaevis – suuripäämuurahainen
Harpagoxenus sublaevis hirtulus
Leptothorax
Leptothorax acervorum – liekomuurahainen
Leptothorax muscorum
Tetramoriini
Tetramorium
Tetramorium caespitum – nummimuurahainen
Myrmicini
Myrmica – viholaiset
Myrmica gallienii – marskiviholainen
Myrmica hellenica – etelänviholainen
Myrmica karavajevi – loisviholainen
Myrmica lobicornis – vääräsarviviholainen eli liuskasarviviholainen
Myrmica rubra – siloviholainen
Myrmica ruginodis – ryppyviholainen
Myrmica rugulosa
Myrmica sabuleti – kiekkosarviviholainen
Myrmica scabrinodis – hammassarviviholainen
Myrmica sulcinodis
Solenopsidini
Monomorium
Monomorium pharaonis – faaraomuurahainen
Manduessedum

Manduessedum oli roomalainen linnoitus nykypäivän Warwickshiressä, Englannissa.
Linnoitus perustettiin noin vuosina 50–60 jaa. roomalaisen tien Watling Streetin varrelle. Joidenkin teorioiden mukaan ratkaiseva Watling Streetin taistelu, jossa Suetonius Paullinuksen johtamat roomalaiset löivät Boudiccan johtamat kelttijoukot on saatettu käydä lähellä Manduessedumia.
Manduessedum kehittyi siviiliasutukseksi ja oli alueen keramiikkatuotannon keskus. Alueelta on löydetty kolmisenkymmentä roomalaisaikakauden polttouunia.
Nykypäivän Mancetterin kylä lähellä Atherstonea on rakennettu paikalle, jossa Manduessedum sijaitsi.
Luola-aapa

| Luola-aapa |
| --- | --- |
 Luola-aapa
 Koordinaatit: 65°42.8′N, 25°36.7′E 
Valtio:  Suomi
Maakunta:  Pohjois-Pohjanmaa
Kunta:  Ii
Entinen kunta:  Kuivaniemi
Perustettu:  
Hallinto:  
 – Asutustyyppi:  kylä, kulmakunta
Infobox OKVirheellinen NIMI-arvo: 
Luola-aapa on kylä Iissä entisen Kuivaniemen kunnan alueella. Kylä sijaitsee Kuivajoen pohjoispuolella Kuivaniemen pohjoisosassa lähellä Simon rajaa. Luola-aavan eteläpuolitse kulkee valtatieltä 4 itään Oijärvelle vievä yhdystie 8520.
Luola-aapa ei ole maarekisterikylä.